### УТВЪРЖДАВАМ:

### Кмет на Община Елин Пелин

### 

### ВЪТРЕШНИ ПРАВИЛА

**ЗА ДЕЙНОСТТА НА**

**ДОМАШЕН СОЦИАЛЕН ПАТРОНАЖ**

**ПО ПРЕДОСТАВЯНЕ НА СОЦИАЛНИ УСЛУГИ В ОБЩИНА ЕЛИН ПЕЛИН**

### 2022 ГОДИНА

### РАЗДЕЛ І

### ОБЩИ ПОЛОЖЕНИЯ

**Чл.1.** Настоящите вътрешни правила уреждат условията и реда, по който “Домашният социален патронаж” /ДСП/, като общинска дейност осъществява предоставянето на социални услуги в домашна среда  на територията на община Елин Пелин.

**Чл.2.** ДСП  предоставя социални  услуги по домовете, свързани с приготвяне и доставка на храна.

**Чл.3**. ДСП се разкрива по силата на §37 от ПЗР на Закон за социално подпомагане, ДВ бр.120/29.12.2002г.

### РАЗДЕЛ ІІ

**ОРГАНИЗАЦИЯ НА ДЕЙНОСТТА**

**Чл.4.** ДСП се финансира от общинския бюджет и използва материална база, която е общинска собственост.

**Чл.5.** **(1)** Кметът на Общината, съответно заместник-кмет, отговарящ за дейността на ДСП, осъществява методическо ръководство и контрол по изпълнението на качеството и количеството на услугите, предоставяни от “Домашен социален патронаж”.

**(2)** Кметът на Общината сключва, изменя и прекратява трудовите договори с работниците и служителите, заемащи съответната длъжност в ДСП.

**(3)** Кметът на общината утвърждава правилник за вътрешния трудов ред.

**РАЗДЕЛ  ІІІ**

**КРИТЕРИИ ЗА ПОДБОР НА ПОЛЗВАТЕЛИТЕ НА УСЛУГИ**

**Чл.6.** Социалната услуга, предоставяна от “Домашен социален патронаж” може да се ползва от:

1. Лица  с трайно намалена работоспособност.
2. Лица на пенсионна възраст
3. Хора с увреждания
4. Ветерани от войните

**Чл. 7** Класирането на ползвателите на социални услуги при едни и същи условия да става по реда на постъпване на заявленията.

**РАЗДЕЛ  ІV**

**РЕД ЗА ЗАПИСВАНЕ И ПОЛЗВАНЕ НА УСЛУГИТЕ НА ДСП**

**Чл. 8** Социалните услуги, които предоставя ДСП са приготвяне и доставка на храна по домовете.

**Чл.9. (1)** Лицата, желаещи да ползват услугите на “Домашен социален патронаж” подават заявление по образец до управителя на ДСП.

**(2)** Към заявлението се прилагат:

1. Декларация-съгласие за обработка на лични данни
2. документ за самоличност. /за справка/
3. копие от решение на ТЕЛК, НЕЛК, /при наличие на такова/
4. копие от удостоверение за участие във войните, когато лицето е ветеран или Решение на ТЕЛК за военно-инвалид.
5. копие от решение за право на пенсия или друг документ удостоверяващ размера на пенсията.
6. медицински документ издаден от личния лекар.

**(3)** При необходимост отговорният служител за приемането на документите на заинтересованите лица,  може да изисква и предоставяне на други документи.

**Чл.10.** **(1) В 7 (седем) дневен срок от подаване на Заявлението, ако лицето отговаря на критериите за подбор,** между него и кмета на Общината или упълномощено от него лице се сключва договор  за предоставяне на социалната услуга.

**(2)** Отказът на кмета на Община или упълномощеното от него лице да предостави социалната услуга се обжалва по реда на Административнопроцесуалния кодекс.

**Чл.11.** **(1)** Месечните такси за ползваните социални услуги се определят съгласно Наредбата за определянето и администрирането на местните такси и цени на услуги на територията на община Елин Пелин.

**(2)** Събраните месечни такси се внасят в общинския бюджет до 10-о число, следващ месеца, за които се дължат.

**Чл.12.** Прекратяване предоставянето на социални услуги става при следните условия:

1. С едноседмично писмено уведомление отправено до управителя на ДСП.

2. При неплащане на уговорената месечна такса повече от един месец или системно забавяне изплащането й в срок

3. При установяване на промени в здравословното състояние на лицето ползващо услугата, които не позволяват ползването на договорените социални услуги.

4. При настъпила смърт на обслужваното лице

5. При грубо отношение към служителите на „Домашен социален патронаж“

6. При неизпълнение на задълженията по договора от лицето ползващо услугата

**Чл.13.** Управителят на ДСП  изготвя справка за броя на заетите и свободни места в ДСП при поискване от ресорния заместник кмет.

**РАЗДЕЛ   V**

## ФИНАНСИРАНЕ

**Чл.14. (1)** Дейността на “Домашен социален патронаж” се осъществява, чрез финансиране от :

1. Бюджета на общината.
2. Дарения.
3. Проекти, свързани с дейността.
4. Такси определени в Наредба за определянето и администрирането на местните такси и цени на услуги на територията на община Елин Пелин.

**(2**)  Поддръжката и ремонта на Дълготрайните материални активи на ДСП е за сметка на общинския бюджет.

##### 